“ते ए सब उस्सै दुष्टै दी करतूत ऐ !” आकस्योनोव ने सोचेया। मकर सेमयोनिच दे खलाफ उसी गुस्सा इन्ना हा जे बदला लैने दी लालसा ने ओ बली उट्ठेया, भाएं ओ इस्सै च मरी मिटी जा। ओ सारी रात प्रार्थना करदा रेआ, पर उसी चैन नईं थोआ। अगले रोज ओ दिन भर सेमयोनिच कोल नईं गेआ, ते नां गै ओदे वल्ल नजर पुटि्टयै दिक्खेया। इस चाली पंदरह दिन लंगी गे। आकसयोनोव इने राती सेई नईं सकेया, ते इन्ना दुक्खी रेया जे उसी पता नईं हा लगदा जे के करै।